ભવ્યએે જ્યારે સિરિયલ જૉઇન કરી ત્યારે ૨૦૦૮માં તે દસ વર્ષનો હતો અને પાંચમા ધોરણમાં ભણતો હતો. હવે જ્યારે તેણે સિરિયલ છોડવાનું નક્કી કર્યું છે ત્યારે તે BCom બીજા વર્ષમાં છે અને મીઠીબાઈ કૉલેજમાં ભણે છે. ભવ્ય ચુસ્ત જૈન છે અને જિંદગીમાં તેણે ક્યારેય કંદમૂળ ચાખ્યાં નથી. સિરિયલના શૂટિંગ દરમ્યાન પણ તે આ વાતનું ધ્યાન રાખતો. પયુર્ષણ પર્વ દરમ્યાન ચોવિહાર અને એકાસણા જેવી ભાવના તે રાખતો અને પાળતો પણ ખરો. ભવ્યનાં માસી, તેની કઝિન સિસ્ટર અને નાનીમા સહિત કુલ ત્રણ લોકોએ દીક્ષા લીધી છે.